ফ্লপ শব্দটি কখনো এই মহানায়ককে স্পর্শও পর্যন্ত করতে পারেনি। তাঁর প্রতিটি সিনেমা দেখার জন্য সিনেমা হলে হুমড়ি খেয়ে পড়তো দর্শকরা। তখন অসংখ্য তরুণীর স্বপ্নের পুরুষ এই সালমান শাহ, বলিউডের কোনো নায়ক নয়। সুন্দর চেহারার সাথে অভিনয় ক্ষমতা, ফ্যাশন সচেতনতা, ব্যক্তিত্ব সবকিছু মিলিয়ে এমন উচ্চতায় নিজেকে নিয়ে গিয়েছিলেন তিনি, যার কাছাকাছি পৌছাতে পারেনি পরবর্তী সময়ের আর কোনো নায়ক।